ddrg/super_eurlex huggingface dataset:
45.

zdôrazňuje význam zníženia uhlíkovej stopy audiovizuálneho sektora, a to najmä vo fáze produkcie, počas ktorej sa vyprodukuje väčšina emisií CO 2 ; konštatuje, že digitálne riešenia, ako sú techniky virtuálnej audiovizuálnej produkcie, môžu toto zníženie uľahčiť; domnieva sa, že súčasný VFR poskytuje jedinečnú príležitosť na financovanie ekologizačných projektov a dosiahnutie cieľa nulovej bilancie emisií v rámci tohto sektora v tomto desaťročí; vyzýva Komisiu, aby vypracovala štúdiu o emisiách CO 2 v rámci celého hodnotového reťazca a navrhla cielené opatrenia; vyzýva Komisiu, aby urýchlila tento vývoj a podporila výmenu najlepších postupov, spoločných nástrojov a dobrovoľných noriem vzťahujúcich sa na celý hodnotový reťazec pri znižovaní uhlíkovej stopy audiovizuálneho sektora s cieľom splniť cieľ EÚ dosiahnuť do roku 2050 klimatickú neutralitu; víta preto zámer Komisie vypracovať príručku najlepších postupov pre zelenú výrobu a poskytovanie služieb; zdôrazňuje, že environmentálna udržateľnosť môže byť kľúčovým faktorom a hodnotou pri zvyšovaní konkurencieschopnosti a atraktívnosti tohto priemyslu pre investície;
26.

zdôrazňuje, že kvalitné vzdelávanie a vzdelaná pracovná sila je spolu so záväzkom v oblasti výskumu a inovácií predpokladom udržateľnej obnovy a sociálnej súdržnosti; poukazuje na to, že pracovníci so strednou a nízkou kvalifikáciou musia mať možnosť rekvalifikácie a zvyšovania kvalifikácie; trvá na tom, že udržateľné investície do kvalitnej učňovskej prípravy, účasti dospelých na celoživotnom vzdelávaní a odbornej prípravy zamestnancov musia byť prioritou; poukazuje na to, že inkluzívne oživenie hospodárstva si bude vyžadovať udržateľné verejné a súkromné investície, aby sa zabezpečil prístup k odbornej príprave pre nezamestnaných a ľudí s nízkou kvalifikáciou s cieľom získať certifikované základné zručnosti, odborné zručnosti a kľúčové kompetencie vedúce k získaniu kvalifikácie a zmene zamestnania; v tejto súvislosti zdôrazňuje význam posilňovania vzdelávacích programov EÚ, zosúladenia odbornej prípravy a vzdelávania s potrebami spoločnosti a hospodárstva a podpory zamestnancov a učiteľov, ako aj význam investícií do digitálnej, zelenej a sociálnej infraštruktúry; zdôrazňuje, že vykonávanie programu EÚ v oblasti zručností má zásadný význam pri riešení nedostatku zručností; vyzýva Komisiu a členské štáty, aby maximalizovali úsilie o investovanie do cenovo dostupného, prístupného, inkluzívneho a vysokokvalitného OVP, posilnili opatrenia na zvyšovanie úrovne zručností a rekvalifikáciu vrátane digitálnych a prenosných zručností a aby podporovali celoživotné vzdelávanie s cieľom pripraviť pracovníkov na potreby trhu práce so zreteľom na ekologickú a digitálnu transformáciu; zdôrazňuje, že vzájomné uznávanie kvalifikácií je kľúčom pri prekonávaní nedostatku zručností a nesúladu medzi ponúkanými a požadovanými zručnosťami;
43.

domnieva sa, že partnerské krajiny západného Balkánu by sa mali aktívne zapájať do Konferencie o budúcnosti Európy a mali by byť zapojené do širšej európskej diskusie o boji proti organizovanej trestnej činnosti;
F.

keďže Európska prokuratúra prevzala 1. júna 2021 vyšetrovacie a prokurátorské úlohy, ktoré jej boli zverené nariadením (EÚ) 2017/1939; keďže do 1. júna 2021 mali byť vymenovaní aspoň dvaja európski delegovaní prokurátori za každý členský štát; keďže Slovinsko ako posledná zúčastnená krajina a so značným oneskorením vymenovalo 22. novembra 2021 dvoch delegovaných prokurátorov; keďže podľa názoru slovinskej vlády boli tieto nominácie len dočasné do ukončenia vnútroštátneho výberového konania; keďže kolégium Európskej prokuratúry vymenovalo 24. novembra 2021 dvoch európskych delegovaných prokurátorov zo Slovinska na obdobie piatich rokov; keďže členský štát nemôže odvolať európskeho delegovaného prokurátora alebo voči nemu prijať disciplinárne opatrenie z dôvodov súvisiacich s jeho povinnosťami podľa nariadenia o Európskej prokuratúre bez súhlasu hlavného európskeho prokurátora;
20.

je znepokojený závermi správy o ochrane finančných záujmov, v ktorej sa zistilo, že sedem členských štátov odhalilo v roku 2019 podvody súvisiace so zdravotníckou infraštruktúrou a že zdravotnícka infraštruktúra bola obzvlášť postihnutá porušovaním pravidiel verejného obstarávania; poukazuje na to, že odkázanosť na mimoriadne postupy verejného obstarávania počas krízy spôsobenej ochorenia COVID-19 mohla tieto problémy ešte zhoršiť; zdôrazňuje, že postupy v núdzových situáciách musia dodržiavať rovnaké normy transparentnosti a zodpovednosti ako riadne postupy; vyzýva Komisiu a orgány členských štátov, aby doplnili tieto postupy využívaním nástrojov na zmierňovanie rizika so zameraním na prevenciu, ako aj prostredníctvom komplexných kontrol a dohľadu ex post ;
10.

so znepokojením konštatuje, že činnosť organizácií občianskej spoločnosti a mimovládnych organizácií sa uskutočňuje v prostredí, ktoré nepraje kritike; vyjadruje poľutovanie nad nedávnymi útokmi na vodkyňu Zjednotenej opozície Srbska Mariniku Tepićovú na základe jej etnického pôvodu, ku ktorým došlo na vládnom televíznom kanáli; vyzýva srbské orgány, aby prestali obmedzovať priestor pre občiansku spoločnosť a nezávislé médiá a postarali sa o to, aby mohli pracovať bez akýchkoľvek obmedzení, a to aj bez zastrašovania a kriminalizácie týchto organizácií; naliehavo vyzýva orgány, aby čo najskôr podporovali atmosféru, ktorá je priaznivá pre prácu všetkých organizácií občianskej spoločnosti;
16.

berie na vedomie prácu poradného výboru zaoberajúceho sa prevenciou obťažovania na pracovisku a poradného výboru zaoberajúceho sa sťažnosťami akreditovaných asistentov poslancov na obťažovanie poslancami Európskeho parlamentu a prevenciou obťažovania na pracovisku; požaduje úplnú transparentnosť, pokiaľ ide o to, ako Parlament rieši otázky obťažovania a zároveň chráni totožnosť dotknutých osôb, a vyzýva oba výbory, aby každoročne vypracúvali a uverejňovali svoje monitorovacie správy a hodnotenia rizík na webovej stránke Európskeho parlamentu, aby zaviedli kontrolné mechanizmy, a najmä, zverejnili externé hodnotenie vykonané v poradnom výbore zaoberajúcom sa sťažnosťami akreditovaných asistentov poslancov na obťažovanie poslancami Európskeho parlamentu a prevenciou obťažovania na pracovisku; opätovne požaduje ( 12 ) nezávislé hodnotenie súčasného systému externými a transparentne volenými audítormi, pokiaľ ide o jeho účinnosť, a v prípade potreby čo najskôr a pred koncom tohto legislatívneho obdobia návrhy úprav s cieľom zabezpečiť nezávislosť a rodovú rovnosť a vyhnúť sa konfliktom záujmov v existujúcich štruktúrach, a preto: a) žiada, aby sa zloženie týchto dvoch výborov zmenilo s cieľom zabezpečiť, aby nezávislí odborníci s preukázanými odbornými znalosťami v oblasti riešenia problémov obťažovania na pracovisku vrátane lekárov, terapeutov a právnych expertov v oblasti obťažovania boli formálnymi členmi s hlasovacím právom; b) poukazuje na to, že poslanci Európskeho parlamentu by sa mohli stať obeťami sexuálneho obťažovania, a vyzýva príslušné útvary Európskeho parlamentu a politické skupiny, aby v tejto súvislosti podnikli konkrétne kroky; c) odporúča, aby sa vytvorila pracovná skupina nezávislých expertov s mandátom preskúmať situáciu sexuálneho obťažovania a zneužívania v Európskom parlamente s cieľom vykonať hodnotenie existujúceho poradného výboru zaoberajúceho sa sťažnosťami medzi akreditovanými asistentmi poslancov a poslancami Európskeho parlamentu a prevenciou obťažovania na pracovisku a poradného výboru zamestnancov Európskeho parlamentu pre predchádzanie obťažovaniu, a navrhnúť primerané zmeny;
7.

opakuje, že bezpečnostný dialóg EÚ s Ukrajinou by mal byť ambiciózny a mal by prispievať ku konvergentnému posudzovaniu bezpečnostných výziev na mieste; zdôrazňuje, že priateľské krajiny by mali zintenzívniť svoju vojenskú podporu Ukrajine a poskytovanie obranných zbraní, čo je v súlade s článkom 51 Charty OSN, ktorý umožňuje individuálnu a kolektívnu sebaobranu; víta rozhodnutie Rady EÚ z 2. decembra 2021 poskytnúť Ukrajine balík vo výške 31 miliónov EUR v rámci Európskeho mierového nástroja (EPF) na pomoc pri posilňovaní odolnosti a obranyschopnosti; konštatuje, že potenciálna účasť Ukrajiny na projektoch stálej štruktúrovanej spolupráce (PESCO) v budúcnosti by výrazne zlepšila vnútroštátne obranné spôsobilosti Ukrajiny v súlade s odporúčanými postupmi a normami EÚ, ako sa uvádza v dohode o pridružení;
30.

zdôrazňuje, že webový portál pre petície je základným nástrojom na zabezpečenie hladkého, efektívneho a transparentného petičného procesu; v tejto súvislosti víta zlepšenia v oblasti ochrany údajov a bezpečnostných prvkov, vďaka ktorým je portál pre občanov používateľsky ústretovejší a bezpečnejší; zdôrazňuje, že je potrebné pokračovať v úsilí o to, aby bol portál verejne známy prostredníctvom sociálnych médií, aby bolo jednoduchšie sa v ňom orientovať a aby bol plne dostupný pre všetkých občanov, najmä osoby so zdravotným postihnutím, a to aj tým, že sa umožní predkladanie petícií v národných posunkových jazykoch; žiada, aby sa na webovom portáli pre petície zverejňovali ďalšie informácie vrátane pokroku v petíciách a vyšetrovaniach v spolupráci s inými inštitúciami; vyzýva na posúdenie toho, ako zabrániť používaniu odcudzených alebo falošných identít, a zdôrazňuje, že je naliehavo potrebné zmeniť alebo aktualizovať počítačový registračný a podpisový systém tak, aby bol skutočne pružný a umožňoval účasť občanov v reálnom čase v súlade s ich potrebami; podporuje vytvorenie jednotného digitálneho portálu, na ktorom by občania mali prístup ku všetkým petičným postupom a mohli o nich získať informácie;
4.

naliehavo vyzýva Rusko, aby zastavilo pokračujúce zásahy proti občianskej spoločnosti, obhajcom ľudských práv a nezávislým médiám, zrušilo zákony o zahraničných agentoch a nežiaducich organizáciách, prestalo pripravovať osobitné právne predpisy alebo zneužívať platné trestné alebo správne zákony so zameraním na disidentské hlasy v krajine alebo v zahraničí a zosúladilo svoje právne predpisy so záväzkami, ktoré dobrovoľne prijalo podľa medzinárodného práva a svojej vlastnej ústavy, a to aj úplným obnovením slobody združovania a prejavu, ako aj slobody médií a internetu; vyzýva ruské orgány, aby zabezpečili zavedenie reštitučných a nápravných opatrení s cieľom riešiť porušenia pri uplatňovaní zákonov o zahraničných agentoch a nežiaducich organizáciách;
27.

s potešením víta rozhodnutie USA a Ruskej federácie predĺžiť platnosť novej zmluvy START ako dôležitého príspevku k nadchádzajúcej 10. hodnotiacej konferencii Zmluvy o nešírení jadrových zbraní a k vykonávaniu článku VI novej zmluvy START; zdôrazňuje, že predĺženie jej platnosti by sa mohlo stať základom pre rokovania o novej dohode o kontrole zbraní, do ktorej pôsobnosti by patrili tak rozmiestnené i nerozmiestnené, ako aj strategické i nestrategické zbrane; vyzýva oboch signatárov, aby dôkladne posúdili všetky možnosti týkajúce sa rozsahu pôsobnosti, rozmiestnenia a kategórie zbraní, ktoré by patrili do jej pôsobnosti, a vyzýva na dialóg s ostatnými krajinami vlastniacimi jadrové zbrane a na ich zapojenie do rokovaní o akejkoľvek novej dohode o kontrole zbraní, najmä s Čínou vzhľadom na jej pokračujúce zvyšovanie a modernizáciu jadrového arzenálu, ako aj so Spojeným kráľovstvom a Francúzskom; vyzýva všetky štáty, ktoré vlastnia jadrové zbrane, aby potvrdili zásadu, že jadrovú vojnu nemožno vyhrať a že k nej nesmie dôjsť;
—

so zreteľom na prezidentské opatrenie prezidenta Spojených štátov amerických Bidena zo 16. novembra 2021 s názvom A Proclamation on Suspension of Entry as Immigrants and Non-immigrants of Persons Responsible for Policies or Actions That Threaten Democracy in Nicaragua (Vyhlásenie o pozastavení vstupu osôb zodpovedných za politiky alebo opatrenia, ktoré ohrozujú demokraciu v Nikarague, ako prisťahovalcov a osôb, ktoré nie sú prisťahovalcami),
75.

zdôrazňuje, že budúce dohody EÚ o voľnom obchode a partnerstve môžu umožniť nielen väčšiu bezpečnosť dodávok, ale aj spoľahlivý politický a hospodársky rámec, a že by mali obsahovať osobitné ustanovenia o kritických surovinách tak, ako to oznámila Komisia vo svojej stratégii Obchod pre všetkých, s cieľom podporiť spoluprácu, zabezpečiť súlad s medzinárodnými záväzkami, odstrániť vývozné obmedzenia a vyvarovať sa ich, ako aj dodržiavať súčasné pravidlá pre priame zahraničné investície pred a po založení podniku; vyzýva Komisiu, aby ďalej posilnila monitorovanie a presadzovanie dohôd o voľnom obchode vrátane kapitol o obchode a udržateľnom rozvoji s cieľom zabezpečiť, aby obchodní partneri definovali a dodržiavali záväzky a ustanovenia o zodpovednom získavaní kritických surovín a aby sa bral ohľad na prípadné obavy komunít, na ktoré má ťažobná činnosť vplyv; zdôrazňuje, že by to malo patriť medzi prioritné úlohy hlavného úradníka pre presadzovanie práva v oblasti obchodu;
163.

konštatuje, že patentová ochrana je kľúčovým stimulom pre spoločnosti, aby investovali do inovácií a vyrábali nové lieky; zároveň konštatuje, že vylučujúci účinok patentov by mohol viesť k obmedzenému zásobovaniu trhu a menšiemu prístupu k liekom a farmaceutickým výrobkom; zdôrazňuje, že je potrebné dosiahnuť vyváženosť medzi podporou inovácií prostredníctvom vylučujúceho účinku patentov a zabezpečením prístupu k liekom a ochrany verejného zdravia; pripomína, že podľa článku 14 ods. 11 nariadenia (ES) č. 726/2004 môže spoločnosť, ktorá uvádza liek na trh, požívať výhradné právo na údaje počas obdobia ôsmich rokov od prvého povolenia na uvedenie na trh; vyzýva Komisiu, aby navrhla revíziu tohto nariadenia s cieľom ustanoviť možnosť dočasne povoliť udeľovanie nútených licencií v prípade zdravotnej krízy s cieľom umožniť výrobu generických verzií liekov zachraňujúcich život; pripomína, že ide o jednu z možností flexibility verejného zdravia v oblasti patentovej ochrany, ktoré už boli zahrnuté v Dohode TRIPS Svetovej obchodnej organizácie, ktorá bola ďalej potvrdená vo vyhlásení z Dauhy z roku 2001; vyzýva Komisiu, aby zabezpečila, že vykonávanie dohôd EÚ o voľnom obchode (FTA) nebude narúšať možnosti uplatnenia flexibility, ktoré poskytuje Dohoda TRIPS, a aby členským štátom poskytla usmernenia s cieľom podporiť skôr udeľovanie dobrovoľných licencií než okamžité udeľovanie nútených licencií; zdôrazňuje, že dohody o voľnom obchode by sa nemali zameriavať výlučne na presadzovanie noriem v oblasti duševného vlastníctva v tretích krajinách, ale mali by zohľadňovať vplyv na generické a biologicky podobné lieky v EÚ a v tretích krajinách ako aj zabezpečiť koordináciu regulačných noriem;
16.

konštatuje, že mandát OZEÚ a viditeľnosť jeho úlohy by sa mala zvýšiť, aby tak získal významný vplyv na ľudské práva; zdôrazňuje, že OZEÚ má flexibilný mandát, ktorý by sa mohol prispôsobovať meniacim sa okolnostiam; domnieva sa, že pozíciu OZEÚ by bolo možné zefektívniť zlepšením komunikačných činností a vytvorením verejnejšieho profilu okrem iného prostredníctvom zverejňovania verejných vyhlásení na podporu ohrozených obhajcov ľudských práv vrátane laureátov a finalistov Sacharovovej ceny a obhajcov ľudských práv odsúdených na dlhoročné tresty odňatia slobody, čo by pomohlo chrániť ich fyzickú integritu a zásadnú prácu, ktorú vykonávajú; zdôrazňuje, že je dôležité, aby OZEÚ pre ľudské práva úzko spolupracoval s osobitnými zástupcami EÚ v krajinách a regiónoch s cieľom začleniť ľudské práva do regionálnych politík EÚ;
83.

vyzýva na posilnenie vzťahov s demokratickými štátmi v indicko-tichomorskom regióne v špecifických tematických oblastiach (kybernetická bezpečnosť, hybridná, námorná bezpečnosť, kontroly zbraní atď.) a so Združením národov juhovýchodnej Ázie (ASEAN) a s partnermi z Latinskej Ameriky; zdôrazňuje bezpečnostné výzvy v indicko-tichomorskom regióne, o ktorý má EÚ veľký záujem; s narastajúcim znepokojením berie na vedomie neustále rastúce úsilie Číny o zbrojenie a vojenskú pozíciu, najmä ohlásený test hypersonickej rakety a narastajúce porušovanie identifikačného pásma protivzdušnej obrany Taiwanu; vyzýva všetky dotknuté strany, aby vyriešili svoje rozdiely mierovými prostriedkami a deeskalovali napätie, a aby sa zdržali podnikania jednostranných krokov na zmenu súčasného stavu; vyzýva všetky strany, aby dodržiavali zásady medzinárodného práva, najmä UNCLOS; zdôrazňuje rastúci význam dezinformácií pochádzajúcich z indicko-tichomorského regiónu, ktoré hrozia, že oslabia činnosti EÚ v tomto regióne, a preto vyzýva Radu a Komisiu, aby túto výzvu riešili podobným spôsobom ako dezinformácie pochádzajúce z východného krídla EÚ; s vážnymi obavami berie na vedomie nedávny prejav sily a eskaláciu napätia v regionálnych hotspotoch, akými sú Juhočínske a Východočínske more a Taiwanský prieliv; zdôrazňuje, že mier a stabilita v indicko-tichomorských regiónoch majú pre EÚ a jej členské štáty veľký význam; vyjadruje vážne znepokojenie nad pokračujúcimi vojenskými manévrami Číny v Taiwanskom prielive vrátane tých, ktoré sú zamerané na Taiwan alebo prebiehajú v identifikačnom pásme protivzdušnej obrany Taiwanu; vyzýva ČĽR, aby zastavila podobné vojenské zastrašovanie, ktoré predstavuje vážne ohrozenie mieru a stability v Taiwanskom prielive a v indicko-tichomorskom regióne; opätovne zdôrazňuje potrebu dialógu bez nátlaku alebo destabilizačnej taktiky oboch strán; zdôrazňuje nesúhlas s akýmkoľvek jednostranným konaním, ktoré by mohlo oslabiť status quo Taiwanského prielivu, a že akákoľvek zmena vzťahov naprieč prielivom sa nesmie uskutočniť proti vôli občanov Taiwanu; zdôrazňuje, že čoraz agresívnejšie vystupovanie Číny voči určitým štátom a územiam je dôvodom na znepokojenie; zdôrazňuje, že EÚ by mala vykonať posúdenie možných dôsledkov regionálneho konfliktu na bezpečnosť EÚ, v ktorom by sa malo posúdiť aj to, ako by EÚ mala reagovať na zhoršujúcu sa bezpečnostnú situáciu v indicko-tichomorskom regióne a mimo neho; víta prebiehajúcu diskusiu o účasti Japonska na misii EUTM Mali a Mozambik a o účasti Indie na afrických operáciách a misiách SBOP;
M.

keďže stupňujúce sa násilie viedlo k tomu, že situácia v Burkine Faso prerástla do jednej z najrýchlejšie rastúcich kríz v oblasti vysídľovania a ochrany na svete, keď bolo vysídlených najmenej 1,6 milióna ľudí; keďže viac ako 19 000 obyvateľov Burkiny Faso ušlo do Pobrežia Slonoviny, Mali, Nigeru a Beninu; keďže počet vnútorne vysídlených osôb vzrástol v minulom roku na viac ako 1,5 milióna, čo je nárast o 50 %; keďže región Sahel zažíva bezprecedentný exodus z vidieka, pretože ľudia, ktorí boli nútene vysídlení, sa presúvajú do mestských oblastí, kde čelia novým rizikám; keďže spomedzi vnútorne vysídlených osôb sú obzvlášť závažne ohrozované ženy a mladí ľudia, ktorí sa okrem iného stretávajú so sexuálnym a pracovným vykorisťovaním, rodovo motivovaným násilím, núteným náborom a obchodovaním s ľuďmi; keďže ženy v Burkine Faso, ktoré majú v porovnaní s mužmi o polovicu menej príležitostí na prístup ku vzdelávaniu, sú najviac postihnuté extrémnou chudobou;
60.

vyjadruje poľutovanie a obavy v súvislosti s tým, že len dvaja z členov Výkonnej rady ECB a len dvaja z 25 členov Rady guvernérov ECB sú ženy; opakuje, že nominácie členov výkonnej rady by sa mali pripravovať starostlivo a mal by sa uplatňovať rodovo vyvážený prístup, a to s úplnou transparentnosťou a spolu s Európskym parlamentom, v súlade so zmluvami; pripomína, že v súlade s odsekom 4 svojho uznesenia zo 14. marca 2019 o rodovej rovnováhe pri navrhovaní kandidátov v oblasti hospodárskych a menových záležitostí EÚ sa Európsky parlament zaviazal nezohľadňovať užšie zoznamy, ktoré nedodržiavajú zásadu rodovej vyváženosti; nabáda ECB, aby pokročila v tomto smere; vyzýva členské štáty eurozóny, aby v plnej miere začlenili zásadu rodovej rovnosti do svojich procesov vymenúvania a aby zabezpečili rovnaké príležitosti pre všetky pohlavia, pokiaľ ide o pozíciu guvernéra ich národných centrálnych bánk;
—

so zreteľom na svoje uznesenia z 5. apríla 2017 o rokovaniach so Spojeným kráľovstvom v nadväznosti na jeho oznámenie o úmysle vystúpiť z Európskej únie (2), z 3. októbra 2017 o stave rokovaní so Spojeným kráľovstvom (3), z 13. decembra 2017 o stave rokovaní so Spojeným kráľovstvom (4), zo 14. marca 2018 o rámci budúcich vzťahov EÚ a Spojeného kráľovstva (5), z 18. septembra 2019 o súčasnom stave postupu vystúpenia Spojeného kráľovstva z Európskej únie (6), z 15. januára 2020 o vykonávaní a monitorovaní ustanovení o právach občanov v dohode o vystúpení (7) a z 12. februára 2020 o návrhu mandátu na rokovania o novom partnerstve so Spojeným kráľovstvom Veľkej Británie a Severného Írska (8),
l)

posilniť začleňovanie protikorupčného prístupu založeného na ľudských právach do nástrojov vonkajšej činnosti EÚ, a to do Nástroja susedstva a rozvojovej a medzinárodnej spolupráce (NDICI), nástroja predvstupovej pomoci (IPA) a trustových fondov EÚ; prioritne sa zamerať na záväzné záväzky v oblasti boja proti korupcii s cieľmi a harmonogramami; uprednostňovať zvyšovanie domácich príjmov v partnerských krajinách podporou boja proti daňovým únikom a posilňovaním dobrej správy vecí verejných; posilniť dôkladné monitorovanie a presadzovanie s cieľom zabrániť tomu, aby vlády využívali finančné prostriedky EÚ na nezákonné činnosti; zapojiť občiansku spoločnosť do monitorovania využívania finančných prostriedkov EÚ a posilniť úlohu Európskeho parlamentu v tejto oblasti; zlepšiť komunikáciu medzi špecializovanými agentúrami EÚ a partnermi v teréne; investovať do digitálnych metód a metód založených na údajoch s cieľom bojovať proti korupcii, najmä do technologických vyšetrovacích kapacít orgánov presadzovania práva; podporiť posilnenú spoluprácu medzi Európskym úradom pre boj proti podvodom (OLAF) a Európskou prokuratúrou; zabezpečiť jednotnú, komplexnú a prístupnú databázu konečných príjemcov finančných prostriedkov EÚ počas celého cyklu verejného obstarávania;
N.

keďže EÚ od roku 2011 prijala voči Iránu v reakcii na porušovanie ľudských práv reštriktívne opatrenia, medzi ktorými sú zmrazenie aktív a zákaz vydávania víz pre jednotlivcov a subjekty zodpovedné za závažné porušovanie ľudských práv, ako aj zákaz vývozu zariadení, ktoré by sa mohli použiť na vnútorné represie, a zariadení na sledovanie telekomunikačných služieb do Iránu; keďže tieto opatrenia sa pravidelne aktualizujú a ich platnosť bola predĺžená do 13. apríla 2022;
17.

naliehavo vyzýva Filipíny, aby v plnej miere vykonávali zákon o právach pôvodného obyvateľstva a dodržiavali svoje záväzky vyplývajúce z medzinárodného práva týkajúce sa ochrany ľudských práv pôvodného obyvateľstva, a to aj počas ozbrojeného konfliktu; je znepokojený obchodovaním s ľuďmi, verbovaním do vojska a zapájaním detí do konfliktov polovojenskými skupinami v krajine a naliehavo vyzýva všetky zúčastnené strany, aby takéto praktiky zastavili;
U.

keďže ombudsmanka zistila, že Komisia mala pred zadaním zákazky vykonať kritickejšiu kontrolu všetkých rizík konfliktu záujmov s cieľom vykonať štúdiu o začlenení cieľov environmentálneho, sociálneho a správneho dosahu (ciele ESG) do bankových pravidiel EÚ pre spoločnosť BlackRock Investment Management, ktorá spravuje investície do odvetvia fosílnych palív a bankovníctva, čo sú oblasti patriace do rozsahu pôsobnosti nových pravidiel týkajúcich sa cieľov ESG; keďže ombudsmanka zdôraznila, že pravidlá EÚ v oblasti verejného obstarávania nie sú dostatočne prísne a jasné na to, aby sa zabránilo konfliktom záujmov;